[Изчистване на локален DNS кеш](/bg/kb/view/izchistvane_na_lokalen_dns_kesh "Изчистване на локален DNS кеш")

 По-долу можете да откриете инструкции за изчистване на Вашия локален DNS кеш в:

Windows
macOS
Linux

След като изчистите Вашия локален DNS кеш, трябва да рестартирате Вашето мрежово оборудване (рутери, модеми и т.н.).
 
Изчистване на локалния DNS кеш в Windows

Натиснете клавишите ⊞ Win+R на Вашата клавиатура едновременно, за да отворите прозореца за изпълнение на команди (Run).

Въведете следната команда в прозореца за изпълнение на команди (Run):
cmd

Натиснете клавиша ↵ Enter, за да отворите командния прозорец на Windows (Windows Command Prompt). Ако Вашият акаунт в Windows няма права на администратор, използвайте комбинацията от клавишите Ctrl+⇧ Shift+↵ Enter на Вашата клавиатура.

Изпълнете следната команда в командния прозорец на Windows (Windows Command Prompt):
ipconfig /flushdns


Натиснете клавиша ↵ Enter, за да изпълните командата. Трябва да получите следния резултат:
Windows IP ConfigurationSuccessfully flushed the DNS Resolver Cache.


 
Изчистване на локалния DNS кеш в macOS

Натиснете клавишите Ctrl+⌥ Option+⇧ Shift+T на Вашата клавиатура едновременно или отидете до "Finder" &gt; "Applications" &gt; "Utilities" &gt; "Terminal", за да отворите приложението Terminal.

Въведете следната команда в приложението Terminal:
dscacheutil -flushcache;sudo killall -HUP mDNSResponder

Натиснете клавиша ↵ Enter, за да изпълните командата.
Въведете Вашата администраторска парола, тъй като за изчистването на локалния DNS кеш се изискват администраторски права.

 
Изчистване на локалния DNS кеш в Linux
Различните Linux дистрибуции използват различни приложения за управление на DNS, също така можете да инсталирате алтернативни DNS приложения по Ваш избор в Linux, така че Ви съветваме да прегледате официалната документация на използваната от Вас Linux дистрибуция или алтернативно DNS приложение за повече информация относно процедурата за изчистване на локалния Ви DNS кеш.
Можете да откриете инструкции за изчистване на локалния Ви DNS кеш в Ubuntu (базова инсталация), както и някои популярни алтернативни DNS приложения (binddns, dnsmasq, и nscd) по-долу:

Ubuntu (базова инсталация)
binddns
dnsmasq
nscd


Ubuntu (базова инсталация)
За да изчистите Вашия локален DNS кеш в Ubuntu:

Натиснете комбинацията от клавиши Ctrl+Alt+T на Вашата клавиатура, за да отворите приложението Terminal.
Изпълнете следните команди в приложението Terminal:sudo /etc/init.d/dns-clean restartsudo /etc/init.d/networking force-reload

binddns
За да изчистите локалния DNS кеш на binddns:

Отворете приложението Terminal. По подразбиране можете да използвате следната комбинация от клавиши на Вашата клавиатура - Ctrl+Alt+T.

Изпълнете следните команди в приложението Terminal:
sudo /etc/init.d/named restart sudo rndc restart sudo rndc exec


dnsmasq
Следвайте стъпките описани по-долу, за да изчистите локалния DNS кеш на dnsmasq:

Отворете приложението Terminal. По подразбиране можете да използвате следната комбинация от клавиши на Вашата клавиатура - Ctrl+Alt+T.

Изпълнете следната команда в приложението Terminal:
sudo /etc/init.d/dnsmasq restart


nscd
Можете да изчистите локалния DNS кеш на nscd, изпълнявайки следните действия:

Отворете приложението Terminal. По подразбиране можете да използвате следната комбинация от клавиши на Вашата клавиатура - Ctrl+Alt+T.

Изпълнете следната команда в приложението Terminal:
sudo /etc/init.d/nscd restart


 